Chodník Márie Széchy

Chodník Márie Széchy alebo aj Chodník Márie Séčiovej je turistická magistrála na Slovensku, vedúca pohoriami Muránska planina a Cerová vrchovina. Magistrála je značená červeným turistickým značením, je pomenovaná po Márii Séčiovej (), manželke Františka Vešeléniho, a spája Muránsky a Fiľakovský hrad. Celková dĺžka trasy je 83,1 km a odhadovaný čas na jej zdolanie je 22:10 hodín.

Priebeh trasy 
Magistrála začína na Muránskom hrade, odkiaľ z vrchu Cigánka () klesá ku Chate pod Muránskym hradom, kde sa prudko stáča juhozápadným smerom k obci Muráň. Cez Muránsku Lehotu () a Tri chotáre () stúpa na Tŕstie () a osadami Polom, Horné Zahorany a Nižná Pokoradz smeruje do Rimavskej Soboty (). Z mesta chodník vedie popri Kurineckej priehrade do osady Dúžava a vrchmi Cerovej vrchoviny na Veľký Bučeň (), odkiaľ klesá k mestu Fiľakovo () a hradu, s ktorým je spätý život Márie Séčiovej.

Referencie

Pozri aj 
 Zoznam diaľkových turistických trás na Slovensku

Zdroje 
 Popis trasy na oma.sk
 Popis trasy
 Reportáž z trasy

Turistické trasy na Slovensku